Detalizēts apraksts

Pieteicējs: Baltic International Bank

Produkta nosaukums: **„Noguldījums 33”**

Ņemot vērā pieaugošo klientu prasību pret savu ieguldījumu likviditāti, Baltic International Bank 2013. gadā izstrādāja jaunu noguldījumu programmu tiem, kuriem ir nepieciešams produkts, kas būtu likvīdāks par bankas standarta noguldījumiem. Atbilstoši „Noguldījuma 33” nosacījumiem, visu ieguldīto summu var saņemt, brīdinot par to banku 33 dienas iepriekš. Taču, atšķirībā no līdzekļiem norēķinu kontā vai krājkontā, noguldījums dod stabilus ienākumus, pie tam procentu likme būtiski pārsniedz standarta viena mēneša termiņnoguldījuma ienesīgumu.

Ieguvums klientiem – juridiskām personām

Mūsdienu ekonomika prasa arvien lielāku uzmanību veltīt brīvo līdzekļu operatīvai pieejamībai biznesa vajadzībām. Jaunā noguldījumu programma šajā ziņā ir ļoti labs finanšu instruments, kas nodrošina gan likviditāti, gan ienesīgumu. Ja klients nevēlās izvietot termiņdepozītu tādēļ, ka nevar precīzi prognozēt brīdi, kad viņam būs nepieciešama noguldītā nauda, bet tajā pat laikā grib jau tagad saņemt peļņu no brīvajiem naudas līdzekļiem, tiek piedāvāts „zelta vidusceļš”, proti, beztermiņa „Noguldījums 33”. Protams, noguldījumu jebkurā brīdī var papildināt, un nopelnītie procenti reizi 3 mēnešos tiek kapitalizēti, tādējādi vēl vairāk palielinot sākotnēji noguldīto līdzekļu ienesīgumu.

Ieguvums klientiem - privātpersonām

Plānojot lielākus pirkumus (automašīnas, mājokļa iegāde) par saviem līdzekļiem, nereti precīzu pirkuma brīdi ir grūti paredzēt (piemēram, atbilstoši pētījumiem, šobrīd mājokļa iegāde var aizņemt 6 – 24 mēnešus). Tādejādi, klients ir spiests darījumam paredzētos līdzekļus turēt norēķinu kontā vai mazienesīgajā krājkontā. Savukārt, gadījumā, ja līdzekļi ir izvietoti termiņdepozītā, tā pirmstermiņa pārtraukšana saistās ar samazinātu procentu likmi un iespējamām soda sankcijām. Klientam tas nozīmē neiegūtus ienākumus no šo līdzekļu izvietošanas. „Noguldījums 33” sniedz iespēju saņemt ievērojamus procentus par šiem līdzekļiem, tajā par laikā saglabājot iespēju izmantot tos tiklīdz tas kļūst nepieciešams.

Oriģinalitāte

Šāds produkts vai produkts ar līdzīgiem nosacījumiem netiek piedāvāts citās Latvijas komercbankās.

Ieguvums ekonomikai

Klientu līdzekļu izvietošana „Noguldījums 33” programmas ietvaros pretstatā līdzekļiem klientu norēķinu kontā paaugstina bankas likviditātes rādītājus un ļauj aktīvāk kreditēt perspektīvus Latvijas uzņēmumus, kas, savukārt, ietekmē Latvijas ekonomikas izaugsmi. Turklāt, procentu ienākumi, kas gūti no līdzekļu izvietošanas „Noguldījums 33”, tiek aplikti ar iedzīvotāju ienākumu nodokli un, tādejādi, ievērojami papildina Latvijas budžetu.

Starptautiskās pieredzes un zināšanu pārnese

Tā kā Baltic International Bank no visām Latvijas bankām ir vienīgie, kuriem ir sava bankas pārstāvniecība Lielbritānijā, par vienu no saviem uzdevumiem Banka izvirza zināšanu un pieredzes pārnesi no starptautiskā finanšu centra Londonā uz Baltijas finanšu centru Rīgā. Līdz ar Baltic International Bank produkta „Noguldījums 33” ieviešanu, tagad arī Latvijā klientiem ir pieejams Lielbritānijā ļoti aktīvi izmantotais produkts „*30 Day Notice Account*”.

Eksporta potenciāls

Klienti no Ukrainas, Krievijas un citām NVS valstīm, bažījoties par savu noguldījumu likviditāti, nereti termiņdepozītu vietā izvēlās naudu glabāt norēķinu kontā, lai nepieciešamības gadījumā to varētu izmantot savām vajadzībām. „Noguldījums 33”, ļaujot ar šiem līdzekļiem arī nopelnīt, ir izdevīgs piedāvājums ārzemju klientiem, kas nav viņiem pieejams vietējā (NVS) tirgū.

Vienkāršība, lietošanas ērtums

Produkts ir vienkāršs lietošanā, tā izmantošanu var pieteikt internetbankā. Depozīta konta atvēršana ir bezmaksas.

Produkta priekšrocības  
„Noguldījums 33” risina vairākas problēmas, ar kurām klienti var saskarties, piemēram, izmantojot standarta noguldījumus:

|  |  |
| --- | --- |
| ***Problēma*** | ***Risinājums*** |
| Klientam jāatceras noguldījuma beigu datums, lai izmantotu iespēju to izvietot atkārtoti | „Noguldījums 33” ir beztermiņa naudas noguldījuma veids, t.i. tiek atvērts uz nenoteiktu laiku, līdz ar to arī procenti uzkrājas tik ilgi, līdz kamēr klients pats nenolemj pārtraukt noguldījuma līgumu |
| Ja noguldītā nauda nepieciešama pirms termiņa, klientam jāraizējas par soda sankcijām par noguldījuma pirmstermiņa izņemšanu vai uzkrāto procentu zaudēšanu | „Noguldījums 33” dod iespēju izņemt visu summu bez soda sankcijām, paziņojot par to bankai 33 dienas iepriekš. Pie tam klients nezaudē uzkrātos procentus. |
| Ja nopelnītie procenti tiek saņemti termiņa beigās, tie nenes papildu peļņu, bet ja tie tiek saņemti katru mēnesi, jāmeklē iespēja tos atkal noguldīt, lai saņemtu papildu peļņu | „Noguldījums 33” procentu kapitalizācija notiek automātiski reizi 3 mēnešos un tādejādi nopelnītie procenti nes papildu peļņu |

Pārdošanas rezultāti

Baltic International Bank klienti jau paguva novērtēt jauno noguldījumu programmu, un 6 mēnešu laikā pēc tās ieviešanas (no 2013. gada jūlija beigām līdz 2014. janvāra beigām) teju 30% no visiem termiņnoguldījumiem Bankā ir izvietoti tieši „Noguldījumā 33”.